Diari Oficial de la Generalitat Valenciana


Sumari del DOGV 3329, del 14-09-1998 (1998/6367)

Rotlle d’apel·lació número 752/1996. Cèdula de notificació.
-----------------------------------------------------------

### Dades del document

Número de DOGV
:   3329

Data del DOGV
:   14-09-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/6367


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 752/1996. Cèdula de notificació. [1998/Q6367]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 752/1996, que prové del judici número 285/1994, del Jutjat de Primera Instància número 1 de Llíria, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 2 de maig de 1998
  
La Secció Novena de l'Audiència Provincial de València, sent-ne ponent M.ª del Carmen Escrig Orenga, ha vist aquest rotlle d'apel·lació número 752/1996, que prové de les actuacions de judici de menor quantia, promogudes davant del Jutjat de Primera Instància número 1 de Llíria, amb el número 285/1994, entre les parts; d'una, com a demandat apel·lant, el senyor Vicente Senabre Llabata, representat per la procuradora dels tribunals Blasco Marqués, i d'una altra, com a demandants apel·lats, el senyor Daniel Galvan Granado i la senyora M.ª Amparo Poyatos Martínez, representats pel procurador Hernández Cortes, i com a demandats apel·lats, el senyor José Luis Hinojosa del Val, representat pel procurador Sin Cebriá, i el senyor Vicente Chornet Carbo, en situació de rebel·lia, sobre reclamació de responsabilitat de danys i perjudicis, en virtut del recurs d'apel·lació interposat pel demandat el senyor Vicente Senabre Llabata.
  
Decisió
  
Estimem en part el recurs d'apel·lació interposat per la representació del senyor Vicente Senabre Llabata contra la sentència de data 28 de maig de 1996, dictada en les actuacions número 285/1994 del Jutjat de Primera Instància número 1 de Llíria, que confirmem, si bé concretant que la quantitat que s'ha de fixar en execució de sentència es correspondrà amb l'import de les factures pagades pels actors per a la reparació dels desperfectes indicats en el fonament tercer de la sentència d'instància fins al límit de 538.021 pessetes.
  
No es fa condemna expressa pel que fa al pagament de les costes causades en aquesta alçada.
  
Notifiqueu aquesta resolució a les parts que han comparegut, i quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor Vicente Chornert Carbo, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.